Fyrir jól selur Flugbjörgunarsveitin jólatré í húsnæði sveitarinnar á Flugvallarvegi 7 og milli jóla og nýárs eru seldir flugeldar á sölustöðum á Flugvallarvegi , við Kringlu , í Mjódd og í Norðlingaholti . Ef óskað er eftir að hafa samband við gjaldkera má nálgast símanúmer og netfang hér . Um árabil hafa Traustir Félagar stutt við bakið á FBSR . Þetta eru velunnarar sveitarinnar úr öllum áttum . Traustir félagar láta skuldfæra mánaðarlega fasta upphæð að eigin vali með reglubundnum millifærslum . Hægt er að setja upp reglubundnar millifærslur í heimabönkum . Hjá Arion banka er farið í „ Millifæra “ og neðst er hægt að finna „ Reglubundin greiðsla “ og þarf fyrst að velja fyrsta greiðsludag . Þegar búið er að velja fyrsta greiðsludag opnast fyrir möguleikann „ Endurtaka “ og við að velja „ Mánaðarlega “ er hægt að velja „ Fjölda skipta “ sem má vera „ Engin lokadagsetning “ eða allt að 20 skipti . Hjá Landsbanka er farið í „ Millifærslur “ opnast þá millifærslu eyðublað þar sem hægt er að velja „ Endurtekin millifærsla “ . Velja þarf fyrsta og síðasta dag millifærslu . Síðasti dagur getur verið nokkra mánuði eða nokkur ár fram í tímann .